लुडविग मैक्सीमिलियन यूनिवर्सिटी के प्रोफेसर पीटर जू यूलेनबर्ग ने बताया, ‘अध्ययन में सामने आया है कि अंतरिक्ष मिशन के बाद अंतरिक्ष यात्रियों के मस्तिष्क की संरचनाओं में बदलाव संभव है। हालांकि यूलेनबर्ग ने कहा कि इस बारे में ज्यादा जानकारी नहीं है कि मस्तिष्क के अलग-अलग टिशू गुरुत्वाकर्षण को लेकर कैसी प्रतिक्रिया देते हैं। उन्होंने कहा कि अभी यह भी स्पष्ट नहीं है कि सामान्य गुरुत्व में लौटने पर तंत्रिका संरचना में कोई बदलाव आते हैं या नहीं, और यदि आते भी हैं तो ये बदलाव किस हद तक होते हैं।